Instagram users tend to snap selfies that centre on left eye | Sambad English
InstagramselfiesSocial Mediataking selfie Sandvlooi'e: Die wonder van olifante
Die wonder van olifante
Ons het weer die voorreg gehad om n bietjie in Thailand te gaan rus en vakansie te gaan hou. Soos die vorige keer was dit heerlik en die weer was lieflik.
Ons het weer by die Phuket se dieretuin gaan kuier, en natuurlik was die olifante weer 'n treffer!
Dit is elke keer vir my so verstommend om te sien wat hierdie groot diere met hulle swaar gewig en groot liggame kan doen.
Ek weet nie wat hulle moes deurgaan om hierdie dinge te leer nie, en hopenlik is dit nie mishandeling gewees nie, maar ek het groot respek vir hierdie pragtige diere wat al hierdie goed kan doen.
Van hierdie outjies is so lief vir die aandag wat hulle kry, dat hulle die toertjies so graag doen en as jy na hulle kyk lyk dit kompleet asof hulle 'n glimlag op hul mondjies het.
Hulle se 'n olifant is 'n baie slim dier, en wanneer mens kyk hoe hulle hierdie toertjies doen sonder dat daar mense is wat by hulle staan om hulle touwys te maak, kan mens nogal saamstem dat hulle baie slim is.
Hier speel hulle op instrumente. Daar is nou nie 'n spesifieke liedjie nie, maar hulle elkeen weet hoe om hul instrumente te speel.
Dit is dierbaar!
Hierdie girlie skilder tot 'n prentjie, en ek dink dit moet nogal gedoen word.
Die werkers gee vir haar die kwas in die slurp en dan begin sy te skilder, so deur die skilder deur is daar nog 'n tydtjie vir 'n danspassie of twee. En sy kyk na die gehoor so asof sy wil se so wat dink julle hiervan of hoe lyk dit met 'n applous?
En wanneer dit kom by die blommetjie verf gee hulle vir haar soos 'n stempeltjie en dan druk sy dit waar sy wil en hoe sy voel.
Wanneer sy klaar geskulder het dan word daar veiling gehou, en die geldjie gaan vir hulle vir kos.
Hier kan ons 'n foto saam die artis neem en boeta is maar eers baie skepties oor hierdie groot dier wat sy dad so omvou met haar slurp.
En toe kry die dad 'n soen van haar af, sy hele kop amper in haar mond, en boeta kry meer moed om nader aan die girl te staan.
En toe wil hy ook voel hoe deel sy liefde uit met haar slurp.
Te dierbaar, en wat 'n kosbare oomblik, ou boeta praat nou nog daarvan.
Dit is 'n ongelooflike ervaring gewees, en ons is baie dankbaar vir die besonderse geleentheid.
En vir altyd sal hierdie spesiale dier nou een van ons gunstelinge wees.
Posted by Mariette. at 8:50 AM
Labels: phuket 2011
Wow Mariette!! Vir ons wat die olifante nou onlangs weer in die Wildtuin gesien het, kan mens nie glo dat dit dieselfde dier is wat só mak kan wees nie!! Ek hou veral van die fototjie waar boeta 'n drukkie met die slurp kry - dis kosbaar!
Oe en ek wou nog sê jou header is stunning!!!
Hey Thea, Kyk hulle en veral daardie een wat verf was so liefdevol, sy maak haar bek en dan maak sy so soen geluid terwyl sy jou druk en sy wil net aandag he, Mens kan dit nie dink nie. Soos jy se dit was so kosbaar en n besonderse ondervinding.
O,ja dankie die header is 'n foto wat ons by die oord geneem het waar ons bly. Sieg probeer so bietjie nog met die kamera rond speel. :-)
As jy die blog lees, ek sukkel vreeslik om by jou blog te comment, kan jy vir my se hoe moet ek maak.
Hi! Dit is pragtige fotos!! Ek is mal oor die olifante, is hul nie pragtig nie, en hul skep sulke spesiale oomblikke!!
Ek dinkk jy moet maar net op die comments kliek, en dan sal jy kan comment. Ek sal bietjie kyk of daar iets is wat ek daaraan kan doen. Lekker naweek!!
Sjoe jou blog is pragtig, dit is so vrolik.